ΓΡΑΠΤΗ ΕΡΩΤΗΣΗ E-3805/02

υποβολή: Michl Ebner (PPE-DE) προς την Επιτροπή

(7 Ιανουαρίου 2003)

Θέμα: Η μέσω των Άλπεων διέλευση οχημάτων

Με αφορμή το Διεθνές Έτος των Βουνών γίνεται σήμερα συχνά αναφορά στην αξία των βουνών και στη σημασία της διατήρησής τους. Παρ' όλα αυτά, όμως, ένας συνεχώς αυξανόμενος αριθμός ιδιωτικών και εμπορικών οχημάτων διέρχεται από τις Άλπεις προκαλώντας όλο και περισσότερες ζημίες στο περιβάλλον.

Δεν πιστεύει η Επιτροπή ότι θα ήταν σκόπιμο να μετατοπισθούν οι μεταφορές από το δρόμο στο σιδηρόδρομο μέσω εντατικότερης ενημερωτική εκστρατείας·

Εάν ναι, θα καταβάλει η Επιτροπή ιδιαίτερες προσπάθειες για την ταχείαλοποίηση της βασικής σήραγγας του Brenner, που έχει περιληφθεί στα διευρωπαϊκά δίκτυα, η οποία θα συνέβαλε σημαντικά στην αποσυμφόρηση τμήματος του οδικού δικτύου· Εάν ναι, ποια ακριβώς μέτρα προτίθεται να λάβει η Επιτροπή·

Απάντηση της κας de Palacio εξ ονόματος της Επιτροπής

(27 Φεβρουαρίου 2003)

Η Ευρωπαϊκή Πολιτική Μεταφορών ενθαρρύνει, στη Λευκή Βίβλο για τις μεταφορές(1) την αλλαγή τρόπου μεταφοράς προς όφελος του σιδηροδρόμου, ιδίως στις Άλπεις. Για το λόγο αυτό, στο πλαίσιο της πολιτικής για τα διευρωπαϊκά δίκτυα μεταφορών (TEN-T) τίθεται ιδιαίτερη σημασία στην περιοχή των Άλπεων. Δύο από τα 14 έργα προτεραιότητας του Έσσεν, τα έργα Λυών-Τουρίνο και Βερόνα-Μόναχο (άξονας του Μπρένερ) επελέγησαν με σκοπό τη μεταφορά μέρους της οδικής κίνησης των Άλπεων στον σιδηρόδρομο. Η Επιτροπή παρουσίασε επίσης πρόταση για την αύξηση έως και ποσοστό 20 % της μέγιστης συγχρηματοδότησης από τον προϋπολογισμό των TEN-T για σιδηροδρομικά έργα σε περιοχές με φυσικούς φραγμούς, όπως είναι οι Άλπεις και τα Πυρηναία, και έλαβε τηνποστήριξη του Κοινοβουλίου σε πρώτη ανάγνωση.

Η ταχεία προετοιμασία και κατασκευή της βασικής σήραγγας του Μπρένερ παραμένει μεταξύ των πρώτων προτεραιοτήτων του διευρωπαϊκού δικτύου μεταφορών. Τούτο αντικατοπτρίζεται στις κοινοτικές κατευθυντήριες γραμμές για την ανάπτυξη του διευρωπαϊκού δικτύου μεταφορών.

Ηλοποίηση των προτεραιοτήτων αυτών αποτελεί αρμοδιότητα και ευθύνη των ενδιαφερόμενων κρατών μελών. Όσον αφορά την Επιτροπή, είχε άμεση συμμετοχή στις προκαταρκτικές δραστηριότητες για το έργο της βασικής σήραγγας του Μπρένερ: η Επιτροπή συνυπέγραψε διάφορα μνημόνια συμφωνίας, επιβεβαιώνοντας το καθεστώς προτεραιότητας που ίσχυε για το έργο και καλώντας τα συμμετέχοντα μέρη να επιταχύνουν και να διευκολύνουν την κατάρτιση, χρηματοδότηση και κατασκευή του. Εκπρόσωποι

της Επιτροπής συμμετέχουν επίσης ενεργά στις εργασίες μιας διακυβερνητικής επιτροπής, η οποία συντονίζει και εποπτέυει την κατάρτιση του έργου. Η εν λόγω επιτροπή διαδραμάτισε αποφασιστικό ρόλο στη διαδικασία συγκρότησης ενός ευρωπαϊκού ομίλου οικονομικού συμφέροντος για τη βασική σήραγγα Μπρένερ (BBT EEIG) — πρόκειται για την ανεξάρτητη αρχή του έργου που είναι επιφορτισμένη με τις προμελέτες, η έγκριση των οποίων είναι απαραίτητη για το έργο (τεχνική, περιβαλλοντική, γεωλογική, οικονομική). Μεταξύ των θεμάτων που μελέτησε ο BBT περιλαμβάνονται επίσης νομικές/οικονομικές δυνατότητες για τηνλοποίηση του έργου (θα προταθούν προς απόφαση στις ενδιαφερόμενες κυβερνήσεις).

Πέραν από τον συμβουλευτικό και ενθαρρυντικό ρόλο που άσκησε κατά τα τελευταία έτη, η Επιτροπή χρηματοδότησε τις παραπάνω μελέτες σε ποσοστό 50 % του κόστους τους, στο πλαίσιο του διευρωπαϊκού δικτύου μεταφορών. Στο βαθμό που η επερχόμενη φάση μελετών (το 2003 θα δρομολογηθούν λεπτομερείς τεχνικές, περιβαλλοντικές και γεωλογικές μελέτες) θα προχωρήσει όπως έχει προγραμματιστεί, η Επιτροπή προτίθεται να χορηγήσει περαιτέρω σημαντική χρηματοοικονομική ενίσχυση.

(1) COM(2001)370 τελικό.